**Előterjesztés**

Az önkormányzat és szervei szervezeti- és működési szabályzatáról szóló rendelet módosítása

tárgyú napirendi ponthoz

2023. szeptember 12.

**Tisztelt Képviselő-testület!**

**Tisztelt Bizottság!**

Magyarország helyi önkormányzatairól szóló 2011. évi CLXXXIX. törvény 64. **§**-a alapján

a polgármesteri tisztség betöltésének módját a képviselő-testület a megbízatás időtartamán belül egy esetben a polgármester egyetértésével, a szervezeti és működési szabályzat egyidejű módosításával megváltoztathatja.

Osváth Örs polgármester tisztségét 2023. szeptember 29. napjától főállású polgármesterként javasolja, a képviselő-testület, hogy lássa el a település feladatait. A jelenlegi társadalmi megbízatású polgármester a testület javaslatával amennyiben egyetért, úgy kérem, erről testületi határozatot hozni.

Kérem a tisztelt képviselő-testületet, szíveskedjenek dönteni Litér Község Önkormányzata Szervezeti és Működési Szabályzatának módosításáról, - mely Osváth Örs polgármester társadalmi megbízatású polgármesteri tisztség betöltésének főállású megbízatásra változtatását tartalmazza.

Litér, 2023. szeptember 6.

Bencze Éva

jegyző

**Litér Község Önkormányzat Képviselő-testületének**

**…../2023. (IX.12.) LKt. határozata**

Litér Község Önkormányzata Képviselő-testülete úgy dönt, Magyarország helyi önkormányzatairól szóló 2011. évi CLXXXIX. törvény 64. **§**-a alapján, hogy a társadalmi megbízatású polgármester a megbízatás időtartamán belül egy esetben polgármester egyetértésével a tisztség betöltését módosítsa főállású polgármesteri tisztségre, így Osváth Örs polgármesteri tisztségét 2023. szeptember 29. napjától főállású megbízatású polgármesterként töltse be Litér Község Önkormányzatánál.

A képviselő-testület felkéri a Jegyzőt, hogy a Szervezeti és Működési Szabályzat módosítását készítse el.

Felelős: Bencze Éva jegyző

Határidő: 2023. szeptember 29.

**Litér Község Önkormányzata Képviselő-testületének .../2023. (IX. 13.) önkormányzati rendelete**

**az önkormányzat és szervei szervezeti- és működési szabályzatáról szóló**

**16/2014. (X. 21.) önkormányzati rendelet módosításáról**

Litér Község Önkormányzatának Képviselő-testülete a Magyarország Alaptörvény 32 cikk (2) bekezdésében meghatározott eredeti jogalkotói hatáskörben, a Magyarország Alaptörvény 32 cikk (1) bekezdés d) pontjában meghatározott feladatkörben eljárva a következőket rendeli el:

**1. §**

Az önkormányzat és szervei szervezeti- és működési szabályzatáról szóló 16/2014 (X.21.) önkormányzati rendelet 41. § (1) bekezdése helyébe a következő rendelkezés lép:

„(1) A polgármester a feladatát főállású polgármesterként látja el.”

**2. §**

Ez a rendelet 2023. szeptember 29-én lép hatályba.

Bencze Éva Osváth Örs

jegyző polgármester